Diari Oficial de la Generalitat Valenciana


Sumari del DOGV 9799, del 29-02-2024 (2024/1481)

Anunci de l'informe ambiental territorial estratègic de la modificació número 20 de l'ordenació detallada del vigent Pla general de Sant Joan, per a canviar la xarxa viària de la Urbanització Lloixa. (Exp. 4975/2021).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9799

Data del DOGV
:   29-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1481


Data del document
:   19-02-2024

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * administració local
    * pla d'urbanisme

Anunci de l'informe ambiental territorial estratègic de la modificació número 20 de l'ordenació detallada del vigent Pla general de Sant Joan, per a canviar la xarxa viària de la Urbanització Lloixa. (Exp. 4975/2021). [2024/1481]  
En data 15 de març de 2023, la Comissió d'Avaluació Ambiental i Territorial Estratègica Municipal va emetre el corresponent informe ambiental i territorial estratègic favorable:  
  
Del Servici d'Urbanisme, Medi Ambient i Mobilitat  
  
Assumpte: informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 20 de l'ordenació detallada del Pla general per a canviar la xarxa viària de la urbanització Lloixa.  
Ref.: URB-DT.-MOV/fss  
Tràmit: Fase 1: [EATE informe ATE].  
Iniciativa: Finca Lloixa, SL.  
Òrgan promotor: Ajuntament de Sant Joan d'Alacant.  
Autoritat substantiva: Ajuntament de Sant Joan d'Alacant.  
Localització: xarxa viària de la urbanització Lloixa.  
Expedient: 4975/2021.  
  
Antecedents  
Es detallen els antecedents més substancials que al dia de la data obren en l'expedient 4975/2021 de la modificació núm. 20 de l'ordenació detallada del vigent pla general de Sant Joan per a canviar la xarxa viària de la urbanització Lloixa.  
24.08.2022, es dicta provisió de la Regidoria d'Urbanisme amb el document d'actuacions prèvies per a iniciar el procediment per a la modificació puntual núm. 20 de l'ordenació detallada del Pla general.  
  
25.08.2021, publicació d'edicte en el tauler d'anuncis de documentació d'actuacions prèvies de la modificació puntual núm. 20 de l'ordenació detallada del Pla general per a canviar la xarxa viària de la urbanització Lloixa. Document d'actuacions prèvies exposat amb participació pública: MP-20-PG Sant Joan (CSV: 9LLPHSGDHPKHXK4NZPWZWR265)  
11.11.2022. RE-13603. Finca Lloixa, SL, sol·licita que, una vegada superada la fase d'actuacions prèvies, es procedisca a l'inici de l'avaluació ambiental i territorial estratègica, per a la qual cosa s'adjunta un esborrany del pla i un document inicial estratègic.  
25.11.2022. L'arquitecta municipal emet informe favorable per a iniciar la tramitació de l'EATE. CSV: 2KPH50HTTC2PBHEVJEOG6IK6V.  
15.12.2022. S'emet per la Regidoria d'Urbanisme edicte sobre tràmit de consultes de l'MP-20.  
21.12.2022. Es publica anunci en el DOGV de l'esborrany del pla i document inicial estratègic de la modificació núm. 20 del PGOU.  
14.03.2023. Consta en l'expedient el certificat de publicació en el tauler d'anuncis, el corresponent certificat d'acord de la Comissió Ambiental Municipal 12.12.2022.  
15.03.2023. L'ETOP municipal emet informe sobre recursos hídrics, trànsit i mobilitat en relació amb la modificació núm. 20.  
15.03.2023. El tècnic municipal de Medi Ambient ha emés informe sobre paisatge i efectes ambientals de l'MP-núm. 20.  
  
Consideracions  
1. Normativa aplicable  
Comunitària  
Directiva 2001/42/CE, del Parlament Europeu i del Consell, de 27 de juny de 2001, relativa a l'avaluació dels efectes de determinats plans i programes en el medi ambient.  
Estatal  
Llei 21/2013, de 9 de desembre, d'avaluació ambiental (BOE 296, 11/12/13).  
Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, que establix en l'article 22 que els instruments d'ordenació territorial i urbanística estan sotmesos a avaluació ambiental, d'acord amb el que preveu la legislació d'avaluació ambiental.  
Autonòmica  
Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
Decret 74/2016, de 10 de juny, del Consell, pel qual s'aprova el Reglament pel qual es determinen la referenciació cartogràfica i els formats de presentació dels instruments de planificació urbanística i territorial de la Comunitat Valenciana (DOGV 7806, 15.06.2016).  
  
Municipal  
Pla general d'ordenació urbana de Sant Joan d'Alacant aprovat per la CTU el 30.09.2013.  
2. Documentació presentada  
La documentació que és objecte del present informe ambiental i territorial estratègic en el procediment simplificat de l'MP- núm. 20 del pla general vigent és la següent:  
DIE\_MP PG DIE\_Lloixa2\_04\_  
CSV: 0XFDWQ8WKWMK3B0EO6PGHQDVY  
Esborrany del Pla\_MP PG 20 Lloixa2\_04  
CSV: AWJ62MCTLQKKPJGE7DWRE7NPX  
La documentació presentada complix amb el contingut i les determinacions de l'article 52 del Decret legislatiu 1/2021, de 18 de juny (TRLOTUP).  
3. Participació ciutadana  
En data 24.08.2022, es dicta provisió de la Regidoria d'Urbanisme amb el document d'actuacions prèvies, per a iniciar el procediment per a la modificació puntual núm. 20 de l'ordenació detallada del Pla general per a canviar la xarxa viària de la urbanització Lloixa a l'efecte de consulta pública prèvia pel termini de 20 dies per a aportacions o suggeriments.  
Consta amb data 04.10.2022 l'informe emés per la funcionària encarregada del registre d'entrades de l'Ajuntament en el qual es fa constar que no hi ha cap anotació respecte a l'assumpte referenciat.  
En data 15.12.2022 s'emet per la Regidoria d'Urbanisme un edicte en què es fa constar: que en data 12 de desembre de 2022, la Comissió d'Avaluació Ambiental Municipal ha adoptat l'acord següent:  
  
«Primer. Sotmetre l'esborrany del pla i el document inicial estratègic de la modificació núm. 20 de l'ordenació detallada del vigent pla general de Sant Joan per a canviar la xarxa viària de la urbanització Lloixa, segons el que es preveu en l'article 53.1 del TRLOTUP, a consultes de les administracions públiques afectades d'acord amb el que es disposa en l'article 50.1, apartat b, del text esmentat i persones interessades, durant un termini de trenta dies hàbils.  
Segon. S'ha de procedir a la publicació en el DOGV a l'efecte de fase de consultes i coneixement general de les persones interessades durant el termini de 30 dies hàbils.  
Tercer. Una vegada rebuts els pronunciaments de les administracions públiques afectades i de les persones interessades, o transcorregut el termini atorgat per a fer-ho, l'òrgan ambiental, si és el cas, elaborarà i remetrà a l'òrgan promotor i a l'òrgan substantiu una resolució d'informe ambiental i territorial estratègic, per considerar que el pla no té efectes significatius sobre el medi ambient i el territori, i es resoldrà l'avaluació ambiental i territorial estratègica pel procediment simplificat».  
  
En data 21.12.2022 es publica l'anunci en el DOGV de l'esborrany del pla i document inicial estratègic de la modificació núm. 20 del PGOU.  
14.03.2023. Consta en l'expedient el certificat de publicació en el tauler d'anuncis, el corresponent certificat d'acord de la Comissió Ambiental Municipal 12.12.2022.  
Finalment, consta igualment en l'expedient l'informe de la funcionària encarregada del registre general, en el qual es precisa sobre l'assumpte: informe sobre registre d'entrada d'escrits d'al·legació de data 21.12.2022 a 14.03.2023 quant a l'anunci de l'esborrany del pla i el document inicial estratègic de la modificació número 20 de l'ordenació detallada del vigent pla general de Sant Joan, per a canviar la xarxa viària de la urbanització Lloixa (DOGV 9494, 21.12.2022).  
Informa que no hi ha cap anotació dins d'eixes dates pel que fa a l'assumpte referenciat.  
Per l'anterior no consten al·legacions o aportacions en els períodes d'actuacions prèvies i de consultes referenciats.  
4. Descripció de la proposta de la modificació número 20 del PGOU de Sant Joan d'Alacant i la seua incardinació en l'Estratègia territorial de la Comunitat Valenciana (ETCV).  
L'objecte de la present modificació puntual del Pla general és canviar l'ordenació detallada prevista en el PGOU, segons la modificació puntual núm. 2, en l'àmbit de l'antic sector 1 Lloixa del Pla general de 1989. L'aprovació de la present modificació suposarà l'augment de zones verdes i equipaments, la reducció de la xarxa viària i una actuació que únicament afectarà terrenys de Finca Lloixa, SL, i de l'Ajuntament, la qual cosa planteja una actuació de gestió possible i resoluble.  
  
El sòl afectat per la present modificació és urbà, amb pla parcial aprovat en 1980 i gestió acabada. Està consolidat per l'edificació en més d'un 60 %. Està qualificat de residència en zona d'ordenació residencial d'habitatges adossats (norma ADO).  
La modificació proposada respecta les Directrius definitòries de l'estratègia de l'evolució urbana i ocupació del territori (DEUT) que contenen les normes urbanístiques del Pla general, i no afecta l'ordenació estructural del Pla general més que a escala o nivell detallat, ja que regula l'ús detallat del sòl i l'edificació —articles 19.3 i 35.1.d del TRLOTUP—, sense afectar determinacions de rang estructural.  
La modificació proposada respecta les Directrius definitòries de l'estratègia de l'evolució urbana i ocupació del territori (DEUT) que contenen les normes urbanístiques del Pla general i no afecta l'ordenació estructural del Pla general més que a escala o nivell detallat, ja que regula l'ús detallat del sòl i l'edificació —articles 19.3 i 35.1.d del TRLOTUP—, sense afectar determinacions de rang estructural.  
  
De la modificació que es pretén no es preveuen efectes sobre l'Estratègia territorial de la Comunitat Valenciana ni sobre cap mena d'ordenació territorial o sectorial de naturalesa supramunicipal.  
5. Elecció de l'alternativa seleccionada  
L'àmbit afectat per la present modificació està classificat com a urbà, amb pla parcial aprovat en 1980 i gestió acabada. Està consolidat per l'edificació en més d'un 60 %.  
La modificació pretén estructurar el viari de manera que l'actual carrer Serra del Maigmó siga d'una única direcció, que amb la creació del nou viari s'establisca una circulació en sentit únic.  
Així mateix, la present proposta de modificació puntual manté l'edificabilitat actual i augmenta els sòls destinats a zona verda (sJL) i equipament (sDM).  
Es tracta d'una actuació aïllada que possibilita una ordenació i gestió efectiva amb disponibilitat de tots els terrenys de l'àmbit.  
De les diferents alternatives s'ha triat l'alternativa 3 sobre la base dels criteris següents:  
• Actua sobre terrenys tant privats com públics, elimina parcel·les amb possibilitat d'actuació urbanística directa, la qual cosa possibilita una actuació eficaç des de la gestió urbanística.  
• Augmenta les dotacions de zona verda i equipament.  
• Estructura el viari de manera que, sobre la morfologia de la trama viària actual, es dissenye una circulació amb trajectes en sentit únic.  
  
• La solució proposada descongestiona, igual que l'alternativa 0, el carrer Serra del Maigmó.  
Quant als efectes previsibles sobre el medi ambient i sobre els elements estratègics del territori, ha d'assenyalar-se que no se'n preveuen.  
No hi ha un efecte negatiu en el medi ambient o en el territori que es derive de l'aplicació del pla proposat, sinó tot el contrari, per la qual cosa no cal proposta de mesures de prevenció o compensació.  
  
6. Informes emesos en el procediment d'avaluació ambiental territorial estratègica MP-núm. 20.  
El pla general vigent aprovat definitivament per la CTU el 30.09.2013 (BOP 06.11.2013) va ser sotmés a avaluació ambiental i es va emetre document de referència per acord de la directora general de Gestió del Medi Natural el 20.07.2009, expedient 178-2008-AMB i memòria ambiental per acord de la Comissió d'Avaluació Ambiental de 24 de novembre de 2011, exp. 56/8946-ZPY.  
El document de pla general establix respecte a l'àmbit objecte de modificació la qualificació de sòl urbà, sobre el qual s'han emés els informes tècnics següents:  
Informe tècnic tràmit de consultes:  
En data 25.12.2022, s'emet informe de l'arquitecta municipal sobre l'esborrany del pla i DIE de la modificació núm. 20, en el qual es precisa:  
Normativa urbanística aplicable  
El planejament vigent en el terme municipal de Sant Joan d'Alacant el constituïx la revisió del Pla general d'ordenació urbana, aprovat definitivament per la Comissió Territorial d'Urbanisme en sessió de 30 de setembre de 2013 (BOP de 06.11.2013, entrada en vigor el 23.11.2013).  
  
L'article 46 del TRLOTUP quant a «plans i programes que seran objecte de l'avaluació ambiental i territorial estratègica» establix en l'apartat 1 que: «Són objecte d'avaluació ambiental i territorial estratègica ordinària els plans i programes, així com les seues modificacions, que s'adopten o aproven per una administració pública l'elaboració i l'aprovació dels quals vinga exigida per una disposició legal o reglamentària o per acord del Consell».  
D'altra banda, l'apartat 3 establix que «l'òrgan ambiental i territorial determinarà si un pla o programa ha de ser objecte d'avaluació ambiental i territorial estratègica simplificada o ordinària».  
L'òrgan ambiental i territorial resoldrà sobre estos casos segons els criteris de l'annex VIII d'esta llei.  
Així doncs, s'ha presentat document inicial estratègic (DIE) a fi d'obtindre el pronunciament de l'òrgan ambiental i territorial en referència a la necessitat, o no, de sotmetre a avaluació ambiental i territorial estratègica simplificada o ordinària la modificació puntual núm. 20 del Pla general de Sant Joan d'Alacant.  
Objectiu de la modificació núm. 20  
La modificació puntual núm. 20 del Pla general de Sant Joan d'Alacant té per objecte canviar el traçat viari d'una part de la urbanització Lloixa, previst en el pla general vigent.  
L'aprovació de la present modificació suposarà l'augment de la superfície destinada a zones verdes i equipaments i una reducció de la xarxa viària, evitar l'afecció a algunes parcel·les consolidades i possibilitar que queden confrontants la zona verda i l'equipament en el qual se situa l'ermita de Villa Flora, actualment restaurada pel propietari abans de la seua cessió a l'Ajuntament.  
L'actuació només afectarà terrenys de Finca Lloixa, SL, i de l'Ajuntament, la qual cosa simplifica la gestió. La superfície total afectada ascendix a 38.017,83 m².  
Documentació presentada  
La documentació presentada consistix en el document inicial estratègic (DIE) i un esborrany de la modificació puntual proposada.  
Esta documentació s'ajusta al contingut del TRLOTUP.  
Ordenació proposada  
L'ordenació actual prevista en el pla general vigent és la següent:  
  
Ordenació vigent  
L'ordenació proposada desplaça el viari que separa la zona verda i l'equipament cap al nord-est i permet unir les dos parcel·les, qualificades de dotacions públiques:  
  
Ordenació proposada  
Justificació de compliment d'estàndards dotacionals  
L'aprovació de la modificació núm. 20 suposarà que les zones verdes de xarxa secundària augmenten en 55,51 m².  
L'increment de superfície dotacional ascendix a 1.200,94 m².  
Es modifica l'ordenació detallada en l'àmbit amb la mateixa qualificació i zona d'ordenació, augment de zones verdes i equipament, disminució de la xarxa viària i manteniment de l'edificabilitat en l'àmbit amb 11.405,45 m²t amb disminució de l'edificabilitat neta de 0,4625 m²t/m²sn.  
Conclusions  
La documentació és correcta i la proposta millora l'ordenació del Pla general. No afecta determinacions de caràcter estructural.  
S'introduirà la perspectiva de gènere en el disseny dels vials del projecte d'urbanització que cal realitzar.  
S'haurà de definir l'estàndard dotacional global en la memòria justificativa de la modificació en la fase següent.  
Per tant, llevat d'error o omissió, s'informa favorablement, a l'efecte de sotmetre-la al tràmit d'avaluació ambiental.  
Informe de recursos hídrics, trànsit i mobilitat:  
En data 15.03.2023 l'ETOP municipal emet informe sobre recursos hídrics, trànsit i mobilitat en relació amb la modificació núm. 20, en el qual es precisa:  
Primer. L'objecte de la modificació puntual núm. 20 és:  
Modificar el traçat viari d'una part de la urbanització Lloixa, la qual cosa suposa una reducció de la xarxa viària; evitar l'afecció a parcel·les consolidades i augmentar la superfície destinada a zones verdes i equipaments. La modificació afecta l'ordenació detallada del Pla general, i corregix i augmenta la superfície de zones verdes de xarxa secundària en 55,51 m². L'increment en la superfície dotacional és de 1.200,94 m². Es manté l'edificabilitat de l'àmbit i no suposa increment de la població.  
  
Segon. Anàlisi de la modificació pretesa sobre el document de pla general aprovat:  
Recursos hídrics:  
Escolament superficial. L'àmbit afectat per la modificació puntual ja estava previst com a urbà en el Pla general, així que l'efecte es valora com a nul.  
Consum d'aigua potable, necessitats de proveïment d'aigua. El pla general vigent ja preveu les necessitats generades per l'ampliació de la població i, per tant, preveu la dotació dels servicis i infraestructures necessaris per a desenvolupar les noves actuacions; la modificació proposada no suposa increment en la població prevista en el PGOU i no requerix incrementar les infraestructures del servici. La modificació plantejada no té cap incidència significativa sobre la gestió i la reutilització dels recursos hídrics. L'efecte es valora com a nul.  
Tractament d'aigües residuals. La modificació proposada no incrementa la població prevista en el PGOU, per la qual cosa no requerix incrementar les infraestructures del servici. L'efecte es valora com a nul.  
Tràfic: per la magnitud d'este no es requerix incrementar les infraestructures del servici. L'efecte es valora com a nul.  
Mobilitat: per la magnitud d'este l'efecte es valora com a nul.  
  
Conclusió  
Es considera que la modificació núm. 20 del document PGOU aprovat no té cap incidència significativa sobre la gestió i la reutilització dels recursos hídrics, així com de les condicions generals de tràfic i de mobilitat urbana considerades en l'elaboració i l'aprovació del Pla general.  
  
  
Informe de paisatge i efectes ambientals MP-núm. 20:  
En data 15.03.2023, el tècnic municipal de Medi Ambient ha emés informe sobre paisatge i efectes ambientals de l'MP-núm. 20, en què precisa:  
Consideracions.  
Primera. La proposta de modificació puntual núm. 20 «Xarxa viària urbanització Lloixa» del Pla general de Sant Joan d'Alacant té per objecte reordenar el viari d'un àmbit provinent de l'antic sector 1 Lloixa del Pla General de 1989, i augmentar les parcel·les d'equipament i zona verda d'este.  
La modificació pretén estructurar el viari de manera que l'actual carrer Serra del Maigmó siga d'una única direcció, que amb la creació del nou viari s'establisca una circulació en sentit únic. Així mateix, la proposta de modificació puntual manté l'edificabilitat actual i augmenta els sòls destinats a zona verda (sJL) i equipament (sDM). Es tracta d'una actuació aïllada que possibilita una ordenació i gestió efectiva amb disponibilitat de tots els terrenys de l'àmbit.  
  
Segona. Respecte a l'informe de paisatge.  
El pla general actual aprovat en 2013 té com a document annex un estudi de paisatge. En este, s'inclou l'àmbit d'actuació d'esta modificació puntual en la unitat de paisatge (UP) núm. 6 Lloixa.  
Es tracta d'una unitat separada del terme municipal d'Alacant pel barranc del Juncaret. És una àrea de xalets dispersos sense arribar a formar urbanitzacions, la qual cosa fa que la percepció visual siga molt heterogènia i proporcione una sensació de desorde en el territori. En la part occidental en direcció a Santa Faç (Alacant) predominen els erms, mentres en la zona denominada la Coix abunden els grans xalets amb dissenys i colors molt variats i diversa vegetació ornamental en els jardins. Per tant, es tracta d'una unitat urbana heterogènia, per l'abundància d'elements de diferent índole.  
En l'escenari futur plantejat en l'estudi de paisatge «Horitzó 2035», l'àmbit d'actuació de la modificació puntual núm. 20 es manté inclosa en la UP-núm. 6, Lloixa-Gialma. La unitat Lloixa-Gialma manté els seus límits i característiques principals. El seu caràcter urbà residencial es manté; els elements artificials (edificacions, infraestructures…) s'hi combinen amb la vegetació ornamental dels jardins. Amb el desenvolupament de la planificació s'aniran resolent els elements conflictius i es pretén aconseguir una definició adequada de la vora urbana, que és el límit oriental d'esta unitat, i així redunda en una millor articulació dels elements paisatgístics que contribuïx a una millor lectura del paisatge i, per tant, a millorar el caràcter actual a partir de la gestió dels elements que componen la unitat.  
  
Per tant, l'afecció sobre el paisatge del desenvolupament de la modificació puntual núm. 20 «Xarxa viària urbanització Lloixa» no produirà cap alteració de la planificació prevista en l'estudi de paisatge del Pla general de Sant Joan d'Alacant.  
Tercera. Quant a la identificació i la valoració de possibles efectes sobre el medi ambient.  
Realitzada l'anàlisi tècnica de la documentació presentada i de la consulta a la cartografia temàtica de la conselleria competent en matèria de medi ambient, s'observa que el desenvolupament de la modificació proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen xicotetes particularitats.  
  
La modificació puntual núm. 20 «Xarxa viària urbanització Lloixa» no establix cap marc per a altres projectes i activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx un increment en el consum de recursos; no suposa afecció sobre elements del patrimoni natural i cultural.  
Es pot concloure, per tant, que la modificació puntual núm. 20 «Xarxa viària urbanització Lloixa» no presenta efectes significatius sobre el medi ambient.  
Conclusions de l'informe.  
Sobre la base de les anteriors consideracions, s'informa favorablement la documentació presentada de la modificació puntual núm. 20 «Xarxa viària urbanització Lloixa» quant al paisatge i als efectes significatius sobre el medi ambient per a realitzar els tràmits que corresponguen d'avaluació ambiental.  
8. Consideracions jurídiques i tramitació  
De conformitat amb el que es disposa en l'article 52 del TRLOTUP, quant a l'«inici del procediment», la modificació puntual que es proposa s'incardina en el supòsit de modificacions menors dels plans i programes, i es considera que resulta d'aplicació el procediment simplificat d'avaluació ambiental i territorial estratègica.  
Per consegüent, i d'acord amb els criteris de l'annex VIII i a la vista del present document, pot considerar-se que la modificació puntual núm. 20 del Pla general de Sant Joan d'Alacant avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent del municipi ni produïx increment en el consum de recursos; no suposa afecció sobre elements del patrimoni cultural i no presenta efectes significatius sobre el medi ambient, per la qual cosa seria aplicable el procediment d'avaluació ambiental i territorial estratègica simplificat.  
En atenció al que s'ha exposat, correspon a l'òrgan ambiental i territorial municipal examinar la documentació presentada.  
Tal com s'ha exposat anteriorment, l'àmbit de la modificació puntual núm. 20 que s'avalua té un caràcter local, afecta exclusivament a l'ordenació detallada en sòl urbà, i no té efectes previsibles sobre el pla que resulten significatius.  
L'òrgan ambiental determinarà si un pla (o la seua modificació) ha d'estar subjecte a avaluació ambiental i territorial estratègica simplificada o ordinària en els supòsits següents:  
a) Les modificacions menors dels plans esmentats en l'apartat 1.  
  
b) Els plans esmentats en l'apartat 1 que establisquen l'ús, a escala municipal, de zones d'extensió reduïda. Queden inclosos en estos supòsits els plans que suposen una nova ocupació de sòl no urbanitzable per a realitzar operacions puntuals de reordenació o ampliació limitada de vores de sòls consolidats, als quals es referix l'article 76.3.b d'este text refós, llevat que s'establisca que no és necessari en la declaració ambiental i territorial del pla general estructural.  
  
c) Els plans que, una vegada establit un marc per a l'autorització en el futur de projectes, no complisquen la resta de requisits esmentats en l'apartat 1.  
Segons es precisa en la Guia d'Avaluació Ambiental per Òrgan Ambiental Municipal, elaborada per la DG de Medi Natural i Avaluació Ambiental i la DG d'Ordenació del Territori, Urbanisme i Paisatge, publicada el maig de 2016, en relació amb «quins plans urbanístics s'han d'avaluar ambientalment per l'òrgan ambiental municipal», s'indica:  
a) Ordenació detallada del sòl urbà.  
Per consegüent, i segons s'establix en el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, els plans que estan subjectes a avaluació ambiental i territorial estratègica simplificada s'elaboraran segons el procediment establit en els articles 52 i 53 del text refós i en el capítol III del mateix títol i conclouran amb l'informe ambiental i territorial estratègic.  
La seua tramitació serà la següent:  
Fase 1 (art. 52 del TRLOTUP). Inici:  
Superada la fase d'actuacions prèvies, i en consideració al fet que no s'ha presentat cap al·legació ni aportació en el termini d'exposició pública, es procedix a la sol·licitud d'inici de l'avaluació ambiental i territorial estratègica per l'òrgan promotor, acompanyada de:  
- Esborrany del pla.  
- Document inicial estratègic.  
Per les consideracions anteriors, en este cas, i segons s'establix en l'article 46.3 del TRLOTUP, es considera que resulta d'aplicació el procediment simplificat d'avaluació ambiental i territorial estratègica, i es procedix a la tramitació segons s'establix en l'art. 53 del TRLOTUP.  
  
Serà aplicable l'article 61 del TRLOTUP, que es referix a la tramitació dels plans que no estiguen subjectes al procediment ordinari d'avaluació ambiental i territorial estratègica, en el qual es precisa que una vegada realitzades les actuacions previstes en els articles 52 i 53 d'este text refós, se seguiran els tràmits següents:  
a) Informació pública durant un període mínim de quaranta-cinc dies amb l'assegurament, com a mínim, de les mesures mínimes de publicitat exigides per l'article 55.2 d'este text refós. El termini mínim serà de vint dies quan es tracte d'estudis de detall.  
b) Durant el mateix termini d'informació pública es consultaran els organismes afectats, amb petició dels informes exigibles d'acord amb la legislació sectorial, així com les entitats subministradores dels servicis públics urbans que puguen resultar afectades. La falta d'emissió dels informes esmentats en el termini establit permetrà seguir la tramitació de les actuacions en els termes establits en l'article 55.4. Quan els informes a què fa referència el present títol hagen de ser evacuats per l'Administració general de l'Estat, se sotmetran al que es disposa en la legislació estatal que siga aplicable.  
  
c) Si, a conseqüència d'informes i al·legacions, es pretén introduir canvis substancials en la proposta de pla, abans d'adoptar-los es comunicarà a les parts interessades, i mitjançant resolució de l'alcaldia se sotmetran a informació pública pel termini de vint dies, acompanyats dels informes i al·legacions que sustenten la modificació proposada. La publicació i la notificació a les parts interessades es farà d'acord amb l'article 55.6 d'este text refós. Durant eixe període s'admetran, per al seu examen i consideració, noves al·legacions referides als canvis proposats; podran inadmetre's les que reiteren arguments i redunden en aspectes prèviament informats. En el cas d'introducció de canvis substancials en la proposta d'un pla que haguera sigut objecte d'un procediment simplificat d'avaluació ambiental i territorial estratègica per absència d'efectes significatius sobre el medi ambient i el territori, serà necessari requerir a l'òrgan ambiental un informe que determine si les modificacions que es pretenen introduir no tindran efectes significatius sobre el medi ambient i el territori, o si requerixen la tramitació del procediment ordinari d'avaluació ambiental i territorial estratègica per ser previsible que es produïsquen efectes significatius sobre el medi ambient i el territori.  
  
d) Una vegada concloses les actuacions anteriors, el pla serà sotmés a aprovació pel Ple de l'Ajuntament o l'òrgan que corresponga. Quan es modifique l'ordenació estructural, l'aprovació definitiva correspondrà a la conselleria competent en urbanisme. Els plans que tinguen per objecte una zonificació diferent o ús urbanístic de zones verdes previstes requeriran dictamen previ del Consell Jurídic Consultiu de la Comunitat Valenciana.  
2. L'acord d'aprovació definitiva, juntament amb les seues normes urbanístiques, es publicarà per a la seua entrada en vigor en el Butlletí Oficial de la Província. Quan l'aprovació definitiva siga municipal, abans de la seua publicació, es remetrà una còpia digital del pla a la conselleria competent en matèria d'ordenació del territori i urbanisme per a la seua inscripció en el Registre autonòmic d'instruments de planejament urbanístic.  
Competència: li correspon a la Comissió d'Avaluació Ambiental de l'Ajuntament de Sant Joan d'Alacant, constituïda per acord de l'Ajuntament en Ple de 15.03.2016 (reglament de la CEAEM, DOGV núm. 91, de 13.05.2016), emetre resolució d'informe ambiental i territorial estratègic.  
Per tots els antecedents i les consideracions jurídiques que s'han exposat, és procedent que, segons el que es preveu en l'article 10 del Reglament de la CEAE municipal, s'emeta la resolució següent:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 20 de l'ordenació detallada del Pla general de Sant Joan d'Alacant per a canviar la xarxa viària de la urbanització Lloixa, per considerar que no té efectes significatius sobre el medi ambient; correspon continuar la tramitació d'esta de conformitat amb la normativa sectorial.  
  
Segon  
Acordar que es remeta a l'òrgan substantiu, de conformitat amb l'article 53.2.b del TRLOTUP, la present resolució d'informe ambiental i territorial estratègic favorable, al costat de l'expedient, cosa que significa que segons l'article 61.1.a del text legal esmentat, és procedent realitzar la proposta corresponent per a la informació pública de l'expedient durant un període de 45 dies, amb la publicació de l'acord en el Diari Oficial de la Generalitat Valenciana i en un diari no oficial d'àmplia difusió a la localitat de Sant Joan d'Alacant, comptats des de la publicació en el DOGV - anunci en el Diari Oficial de la Generalitat Valenciana. A més, es remetrà notificació formal i individualitzada de la resolució als interessats i als qui consten en el cadastre com a titulars de drets afectats per l'actuació proposada.  
  
Durant este termini, el projecte diligenciat estarà depositat, per a la seua consulta pública, en la web www.santjoandalacant.es i a l'ajuntament amb cita prèvia, al Servici d'Urbanisme, a les oficines generals situades a la plaça de l'Església, 2, telèfon 414787094, dies laborables de dilluns a divendres de 09.00 a 14.00 hores. Adreça electrònica fsxjvhymugiv.vhjkvbnqk@ecahucyyyghcxymo.ye.  
  
Tercer  
Conclosos els tràmits d'exposició pública i contestació d'al·legacions serà procedent aprovar l'expedient de la modificació puntual núm. 20 del Pla general per a canviar la xarxa viària de la urbanització Lloixa, estimant o desestimant les al·legacions presentades. És competent per a la seua aprovació el Ple de l'Ajuntament.  
  
Quart  
Es procedirà, en el termini de quinze dies des de l'aprovació pel Ple de l'Ajuntament de la modificació puntual núm. 20 del Pla general, a la remissió per a publicar-se en el Diari Oficial de la Generalitat Valenciana de l'informe ambiental i territorial estratègic, i la resolució per la qual s'aprova la modificació puntual núm. 20, així com una referència a l'adreça de la pàgina web en la qual l'òrgan substantiu posarà a la disposició del públic el contingut íntegre d'este pla o programa i, finalment, les raons de l'elecció de l'alternativa seleccionada en relació amb les alternatives considerades i les mesures adoptades per al seguiment dels efectes en el medi ambient i el territori derivats de l'aplicació del pla o programa.  
CSV: 6NXJL93KZMXCSMXC57HMAKA2S  
La documentació amb CSV està disponible per a descarregar-se en la seu electrònica municipal http://santjoandalacant.sedelectronica.es, introduint en l'apartat «validació de documents» el CSV indicat, i per a la seua consulta en el tauler d'anuncis i transparència.  
https://santjoandalacant.sedelectronica.es/board  
https://santjoandalacant.sedelectronica.es/transparency  
  
Sant Joan d'Alacant, 19 de febrer de 2024.- El cap del Servici d'Urbanisme: Florencio Simón Sánchez. El regidor delegat d'Urbanisme (D 2150, 06.07.2023): David Aracil Aracil.